**Πρόγραμμα Erasmus+ - φοίτηση στα Πανεπιστήμια μέλη της συμμαχίας Πανεπιστημίων CIVIS**

Καλούνται οι φοιτητές/τριες που ενδιαφέρονται μετακινηθούν στο εξωτερικό για σπουδές στο πλαίσιο του προγράμματος ERASMUS+ για φοίτηση στα Πανεπιστήμια μέλη της συμμαχίας Πανεπιστημίων CIVIS, κατά το ακαδημαϊκό έτος 2021-22, να υποβάλλουν αίτηση συμμετοχής μέχρι και την Δευτέρα 12 Απριλίου.

**Πρόσκληση για επιλογή εξερχόμενων φοιτητών για σπουδές στο πλαίσιο του προγράμματος ERASMUS+ για φοίτηση στα Πανεπιστήμια μέλη της συμμαχίας Παν/μίων CIVIS το ακαδ. έτος 2021-22**

Το **Εθνικό και Καποδιστριακό Πανεπιστήμιο Αθηνών** είναι ένα από τα 9 Ευρωπαϊκά Πανεπιστήμια που συναποτελούν το πανεπιστημιακό Δίκτυο συνεργασίας με την επωνυμία CIVIS - «Πανεπιστήμιο Πολιτών της Ευρώπης» στο πλαίσιο της πρωτοβουλίας της Ευρωπαϊκής Επιτροπής “EUROPEAN UNIVERSITY” η οποία αποτελεί δράση του προγράμματος Erasmus+. Τα οκτώ άλλα Πανεπιστήμια είναι:  **Το Πανεπιστήμιο** **της Μασσαλίας**, **Aix Marseille Université,** (Μασσαλία, Γαλλία), **το Ελεύθερο Πανεπιστήμιο των Βρυξελλών, Université Libre de Bruxelles** (Βρυξέλλες, Βέλγιο), το **Πανεπιστήμιο του Βουκουρεστίου**, **Universitatea din București** (Βουκουρέστι, Ρουμανία), το **Αυτόνομο Πανεπιστήμιο της Μαδρίτης**, **Universidad Autónoma de Madrid** (Μαδρίτη, Ισπανία), **το Πανεπιστήμιο Sapienza της Ρώμης,** **Sapienza Università di Roma** (Ρώμη, Ιταλία), **το Πανεπιστήμιο της Στοκχόλμης, Stockholms Universitet** (Στοκχόλμη, Σουηδία), το **Eberhard -Karls- Universität Tübingen** (Tübingen, Γερμανία) και το νέο μέλος της Συμμαχίας **το Πανεπιστήμιο της Γλασκώβης,** **University of Glasgow** (Γλασκώβη, Ην. Βασίλειο).

Οι φοιτητές του Τμήματος ΔΕΟ μπορούν να υποβάλουν αίτηση (που βρίσκεται αναρτημένη στην ιστοσελίδα του Τμήματος) για να μεταβούν σε κάποιο από τα συμμετέχοντα Πανεπιστήμια, για ένα από τα 2 εξάμηνα του ακαδημαϊκού έτους 2021-22. Στην αίτηση συμμετοχής μπορούν να συμπληρώσουν μέχρι τρία πανεπιστήμια κατά σειρά προτίμησης.

**Σημειώνεται ότι δεν μπορεί να υποβληθεί αίτηση για μετακίνηση το ίδιο εξάμηνο του έτους 2021-22 από φοιτητές που έχουν υποβάλει ήδη το τρέχον διάστημα αίτηση στο Τμήμα τους με βάση την πρόσκληση για επιλογή φοιτητών ERASMUS της 4ης Μαρτίου 2021.**

Οι ενδιαφερόμενοι θα πρέπει να διαβάσουν **προσεκτικά την ενημέρωση που έχει αναρτηθεί** στην ιστοσελίδα του Γραφείου Διεθνών Σχέσεων όπου θα βρουν χρήσιμες τις πληροφορίες που χρειάζονται για τη συμμετοχή τους στο Πρόγραμμα:

<http://www.interel.uoa.gr/erasmus/civis.html>

Επίσης, θα ήταν χρήσιμο να διαβάσουν τη γενικότερη ενημέρωση για το Πρόγραμμα διεθνούς κινητικότητας φοιτητών Erasmus+ και τις σχετικές οδηγίες που έχουν αναρτηθεί επίσης στην ιστοσελίδα του Γραφείου Διεθνών Σχέσεων:

<http://www.interel.uoa.gr/erasmus.html>

<http://www.interel.uoa.gr/erasmus/sm/symmetoxh.html>

Είναι σημαντικό οι ενδιαφερόμενοι φοιτητές / ενδιαφερόμενες φοιτήτριες να επισκεφτούντην ιστοσελίδα του CIVIS ([**https://civis.eu/el/sxetika-me-to-civis/panepisthmia**](https://civis.eu/el/sxetika-me-to-civis/panepisthmia)**)** όπου υπάρχει παραπομπή στην ιστοσελίδα κάθε συνεργαζόμενου πανεπιστημίου καθώς και αναλυτικές πληροφορίες για τις Σχολές και τα Τμήματά τους, τα προγράμματα σπουδών καθώς και τη γλώσσα διδασκαλίας των μαθημάτων στο συγκεκριμένο Τμήμα (δηλαδή αν είναι η γλώσσα της χώρας ή/και η αγγλική για εισερχόμενους φοιτητές Erasmus και το απαιτούμενο επίπεδο γλωσσομάθειας). Εκεί αναφέρονται και οι προϋποθέσεις κάθε Ιδρύματος για την αποδοχή φοιτητών ERASMUS (θέσεις, κύκλο σπουδών κ.α.). Οι φοιτητές / φοιτήτριες πρέπει επίσης να διερευνήσουν τη δυνατότητα να εξασφαλίσουν επαρκή αριθμό Διδακτικών Μονάδων (ECTS) κατά τη διάρκεια της μετακίνησής τους στο Ίδρυμα / Τμήμα που τους / τις ενδιαφέρει.

Στη διαδικασία αιτήσεων και επιλογής μπορούν να συμμετάσχουν φοιτητές που πληρούν τις ακόλουθες προϋποθέσεις:

α) πρέπει να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση και,

β) πρέπει να έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών.

Στο πλαίσιο της διασφάλισης της ποιότητας της κινητικότητας απαιτείται η καλή γνώση της επίσημης γλώσσας διδασκαλίας του Πανεπιστημίου υποδοχής (ή άλλης γλώσσας στην περίπτωση που το Πανεπιστήμιο χρησιμοποιεί άλλη γλώσσα διδασκαλίας για τους αλλοδαπούς φοιτητές του). Για το λόγο αυτό το ΕΚΠΑ έχει ορίσει ελάχιστο απαιτούμενο επίπεδο γλωσσομάθειας, το επίπεδο Β2, σύμφωνα με την κλίμακα γλωσσομάθειας του Κοινού Ευρωπαϊκού Πλαισίου Αναφοράς για τις Γλώσσες του Συμβουλίου της Ευρώπης. **Η πιστοποίηση του επιπέδου γλωσσομάθειας γίνεται αποκλειστικά με την υποβολή των αντίστοιχων τίτλων.** **Οι τίτλοι που γίνονται δεκτοί είναι αυτοί τους οποίους αναγνωρίζει το ΑΣΕΠ.**

Για τη μοριοδότηση των φοιτητών λαμβάνονται υπόψη κατά σειρά βαρύτητας:

α) ο μέσος όρος βαθμολογίας με βάση την αναλυτική βαθμολογία του φοιτητή μετά την τελευταία εξεταστική περίοδο έως τη στιγμή που κάνει αίτηση για μετακίνηση και,

β) το επίπεδο γνώσης της γλώσσας διδασκαλίας στο Πανεπιστήμιο υποδοχής (τίτλος επιπέδου Β2 ή ανώτερου) όπως αναφέρθηκε παραπάνω

Μαζί με το έντυπο της αίτησης οι ενδιαφερόμενοι θα πρέπει οπωσδήποτε να υποβάλλουν τα  αντίγραφα πτυχίων (όχι επικυρωμένα) κάθε ξένης γλώσσας που κατέχουν σύμφωνα με τις ανωτέρω οδηγίες τίτλων ξένης γλώσσας.

Οι αιτήσεις θα πρέπει να στέλνονται στη Γραμματεία του Τμήματος ΔΕΟ ([secr@ba.uoa.gr](mailto:secr@ba.uoa.gr)). Τα επισυναπτόμενα αρχεία  (αίτηση συμμετοχής και τίτλοι σπουδών ξένης γλώσσας) θα πρέπει να είναι **σκαναρισμένα σε μορφή pdf και μόνον (όχι φωτογραφίες από κινητές συσκευές)**.

**Έναρξη υποβολής αιτήσεων    5/4 / 2021**

**Λήξη περιόδου υποβολής αιτήσεων  12 / 4 / 2021**